KL Rahul: ಚೊಚ್ಚಲ ನಾಯಕತ್ವದಲ್ಲೇ ಎಡವಿದ್ರಾ ರಾಹುಲ್: ಗೇಲ್ ಬಿಟ್ಟು ಮ್ಯಾಕ್ಸ್ವೆಲ್ ಆಡಿಸಿದ್ದು ಸರಿಯೇ? ಕನ್ನಡಿಗರೇ ಹೆಚ್ಚಿರುವ ಕಿಂಗ್ಸ್ ಇಲವೆನ್ ಪಂಜಾಬ್ ಮೆಲ್ನೋಟಕ್ಕೆ ಬಲಾಡ್ಯ ತಂಡದಂತೆ ಕಂಡಿತ್ತು. ನಾಯಕ ಕೆಎಲ್ ರಾಹುಲ್, ಮಯಾಂಕ್ ಅಗರ್ವಾಲ್, ನಿಕೋಲಸ್ ಪೂರನ್ ಸೇರಿ ಅನೇಕ ಉತ್ತಮ ಆಟಗಾರರು ಇದ್ದ ಹೊರತಾಗಿಯೂ ಕಿಂಗ್ಸ್ ಇಲವೆನ್ ತಂಡ ಈ ಆವೃತ್ತಿಯಲ್ಲಿ ಆರು ಪಂದ್ಯಗಳಲ್ಲಿ ಐದು ಸೋಲನ್ನುಂಡಿದೆ. ಬೌಲಿಂಗ್ನಲ್ಲಿ ಕಳಪೆ ಪ್ರದರ್ಶನ ತೋರುತ್ತಿರುವುದು ಪಂಜಾಬ್ ಸೋಲಿಗೆ ನೇರ ಕಾರಣವಾಗಿದೆ. ಇನ್ನು, ಚೊಚ್ಚಲ ನಾಯಕತ್ವದಲ್ಲೇ ಕೆಎಲ್ ರಾಹುಲ್ ಎಡವಿದರೇ ಎನ್ನುವ ಪ್ರಶ್ನೆ ಮೂಡಿದೆ. ಪಂಜಾಬ್ ತಂಡ ಆರ್ಸಿಬಿ ಜೊತೆ ಗೆದ್ದಿದ್ದು ಹೊರತುಪಡಿಸಿದರೆ ಉಳಿದು ಐದೂ ಪಂದ್ಯಗಳಲ್ಲಿ ಸೋತಿದೆ. ನಿನ್ನೆಯ ಪಂದ್ಯವನ್ನಂತೂ ಹೀನಾಯವಾಗಿ ಸೋತಿದೆ. ಹೈದರಾಬಾದ್ ನೀಡಿದ್ದ 202 ರನ್ಗಳ ಕಠಿಣ ಟಾರ್ಗೆಟ್ ಬೆನ್ನಟ್ಟಿದ ಪಂಜಾಬ್ ತಂಡ ಆರಂಭದಲ್ಲೇ ಪ್ರಮುಖ ವಿಕೆಟ್ ಕಳೆದುಕೊಂಡು ಸಂಕಷ್ಟಕ್ಕೆ ಸಿಲುಕಿತು. ಮಯಾಂಕ್ ಅಗರ್ವಾಲ್ 9 ರನ್ಗೆ ಔಟ್ ಆದರೆ, ಸಿಮ್ರಾನ್ ಸಿಂಗ್ 11 ರನ್ಗೆ ಔಟ್ ಆಗಿ ನಿರಾಸೆ ಮೂಡಿಸಿದರು. ನಾಯಕ ಕೆ. ಎಲ್ ರಾಹುಲ್ ಕೂಡ 11 ರನ್ಗೆ ಸುಸ್ತಾದರು. ಈ ಸಂದರ್ಭ ಗ್ಲೆನ್ ಮ್ಯಾಕ್ಸ್ವೆಲ್ ಜೊತೆಯಾಗಿರುವ ನಿಕೋಲಸ್ ಪೂರನ್ ಸ್ಫೋಟಕ ಆಟವಾಡಿದರು. ಪೂರನ್ ಬ್ಯಾಟ್ನಿಂದ ಸಿಕ್ಸರ್ಗಳ ಮಳೆ ಸುರಿಯಿತು. ಪರಿಣಾಮ ಕೇವಲ 17 ಎಸೆತಗಳಲ್ಲಿ ಅರ್ಧಶತಕ ಪೂರೈಸಿದರು. ಐಪಿಎಲ್ 2020ರ ಅತ್ಯಂತ ವೇಗದ ಅರ್ಧಶತಕ ಇದಾಯಿತು. ಇವರಿಗೆ ಸಾತ್ ನೀಡಬೇಕಿದ್ದ ಮ್ಯಾಕ್ಸ್ವೆಲ್ 7 ರನ್ಗೆ ನಿರ್ಗಮಿಸಿದರೆ, ಮಂದೀಪ್ ಸಿಂಗ್ ಕೂಡ 6 ರನ್ಗೆ ಔಟ್ ಆದರು. ಬಳಿಕ ಪೂರನ್ ಕೂಡ ಅಂತಿಮವಾಗಿ 37 ಎಸೆತಗಳಲ್ಲಿ 5 ಬೌಂಡರಿ, 7 ಸಿಕ್ಸರ್ ಸಿಡಿಸಿ 77 ರನ್ಗೆ ಔಟ್ ಆದರು.ಪಂಜಾಬ್ ಉತ್ತಮ ತಂಡವನ್ನೂ ಹೊಂದಿದ್ದರೂ ಗೆಲ್ಲಲು ಏಕೆ ಸಾಧ್ಯವಾಗುತ್ತಿಲ್ಲ ಎಂಬ ಬಗ್ಗೆ ಸಾಕಷ್ಟು ಚರ್ಚೆ ಆಗುತ್ತಿದೆ. ವೆಸ್ಟ್ ಇಂಡೀಸ್ ದೈತ್ಯ ಕ್ರಿಸ್ ಗೇಲ್ ಹೈದರಾಬಾದ್ ವಿರುದ್ಧದ ಪಂದ್ಯದಲ್ಲಿ ಆಡಬೇಕಿತ್ತು. ಆದರೆ, ಫುಡ್ ಪಾಯಿಸನ್ನಿಂದಾಗಿ ಅವರು ಕಣಕ್ಕೆ ಇಳಿದಿಲ್ಲ. ಮ್ಯಾಕ್ಸ್ವೆಲ್ ಬದಲಿಗೆ ಗೇಲ್ ಅವರನ್ನು ಈ ಮೊದಲೇ ಕಣಕ್ಕೆ ಇಳಿಸಬೇಕಿತ್ತು. ಆರು ಪಂದ್ಯಗಳ ಪೈಕಿ 56 ಬಾಲ್ಗಳಲ್ಲಿ 48 ರನ್ ಗಳಿಸಿದ ಮ್ಯಾಕ್ಸ್ವೆಲ್ ಮೇಲೆ ರಾಹುಲ್ಗೇಕೆ ಅಷ್ಟು ಪ್ರೀತಿ ಎಂದು ಅನೇಕರು ಪ್ರಶ್ನೆ ಮಾಡಿದ್ದಾರೆ. ಇನ್ನು, ರಾಹುಲ್ ತಮಗೆ ದೊರೆತ ಮೊದಲ ಅವಕಾಶದಲ್ಲೇ ಎಡವಿದ್ದಾರೆ ಎಂದು ಅನೇಕರು ಟೀಕೆ ಮಾಡಿದ್ದಾರೆ. ನಿನ್ನೆಯ ಪಂದ್ಯದ ಕುರಿತು ಟ್ವೀಟ್ಗಳು